Heinz Gunter Konsalik is op 28 Mei 1921 in Keulen gebore. Hy het teaterwetenskap, literatuurgeskiedenis aan die universiteit van Munchen, Wenen en Keulen bestudeer. In die Tweede Wêreldoorlog was hy oorlogsverslaggewer, veral in die middelsektor van die Russiese front, waar hy swaar gewond is. Na die oorlog het hy dramaredakteur by ‘n uitgewer en toe assistent-hoofredakteur van ‘n tydskrif geword. Sedert 1953 was is hy onafhanklike skrywer en joernalis. Heinz Konsalik het ook onder skuilname, Henry Paylen en Jens Bekker geskryf.
Heinz G. Konsalik se speur- en oorlogsverhale is sedert die 1970’s geniet. Daar is altesame 105 titels van sy boeke in Afrikaans vertaal. Die 105 titels is vervat in altesame 102 boeke en dan is daar ook natuurlik verskeie omnibusse. Hier volg ‘n lys van Konsalik se boektitels:
Alarm - ‘n Heinz G Konsalik boek in Afrikaans vertaal uit Duits
As drome aan skerwe spat
Daar was tien
Die beroepsbruidegom - ‘n Heinz G Konsalik boek in Afrikaans vertaal uit Duits deur Ludwig Visser
Die dodelike huwelik
Die doodkis van glas
Die erfgename - ‘n Heinz G Konsalik boek in Afrikaans vertaal uit Duits deur Ludwig Visser
Die fluitende moordenaar, 1982 - ‘n Heinz G Konsalik boek in Afrikaans vertaal uit Duits deur Ludwig Visser
Die geskende gesig.
Die hart van die sesde leer
Die huwelik van Hellmuth Wegener, 1978 - ‘n Heinz G Konsalik boek in Afrikaans vertaal uit Duits deur Ludwig Visser
Die krius in Siberië
Die laaste gevangene
Die lenteleunaar - ‘n Heinz G Konsalik boek in Afrikaans vertaal uit Duits deur Ludwig Visser
Die lewende dooies van Nongkai
Die liefde van Francesco Corani
Die man die goue proefbuis
Die minaars van Sotsji
Die myndokter van Emma
Die seerower van Altum Ha
Die sterre moet nog skyn
Die swart mandaryn
Die vaart na Vuurland - ‘n Heinz G Konsalik boek in Afrikaans vertaal uit Duits deur Ludwig Visser
Die verliefde spioen - ‘n Heinz G Konsalik boek in Afrikaans vertaal uit Duits deur Ludwig Visser
Die voortvlugtige spoien
Dokter van die verlorenes
Een sonde te veel - (uitgegee in 1969 onder skuilnaam )
Ek en my perd
Engeltjies sonder vlerke
Huis van verlore harte, 1982 - ‘n Heinz G Konsalik boek in Afrikaans vertaal uit Duits deur Ludwig Visser
Lelie van die Nyl, 1980 - ‘n Heinz G Konsalik boek in Afrikaans vertaal uit Duits deur Ludwig Visser
Lied van die Swart berge
Liefde agter ‘n masker
Liefde in die etensuur
Liefde in die loopgraaf
Liefde in St. Petersburg, 1979 - ‘n Heinz G Konsalik boek in Afrikaans vertaal uit Duits deur Ludwig Visser
Liefde laat alle blomme bloei
Liefde op die warm sand
Manuever in die herfs
Maskers van die liefde
More is nog ‘n dag
n Kosak word getem
Nagte langs die Nyl
Natasja: heldin van die volk
Niemand leef van drome - ‘n Heinz G Konsalik boek in Afrikaans vertaal uit Duits deur Ludwig Visser
Op julle trap ek
Pad van verskriking
Poste restante, Venesie 1
Skaduwee van die paradys
Sonja en die wenfoto
Spioene leef gevaarlik
Straat sonder einde
Terreur aan boord, 1975 - ‘n Heinz G Konsalik boek in Afrikaans vertaal uit Duits deur Ludwig Visser
Toe bly daar net ‘n rooi seil oor
Trans- Siberiese ekspres
Vloek van die smarag
Warm soos die Steppewind I
Warm soos die Steppewind II
Werner Bacher se noodroep
Werner Bacher se seun
Dubbelboek 1 :
Die fluitende moordenaar
Dubbelboek: Die fluitende moordenaar / Die doodkis van glas twee speurverhale deur H G Konsalik
Uit Duits vertaal deur Ludwig Visser en in 1982 uitgegee deur Tafelberg
Dis koud in die kusdorpie, en mistig. Die bome staan druipnat, die strate is verlate. Teen ‘n lamppaal leun ‘n meisie. Sy kyk op haar horlosie, haal dan rillend haar skouers op. Hy is laat. Dan hoor sy dit. Iewers in die mis fluit iemand ‘n deuntjie - ‘n bekende liefdesliedjie. Dis die teken waarop hulle afgespreek het. So sal hulle mekaar vind indien die mis te dig is. Huiwerig loop sy op die gefluit af, die digte mis in, al verder en verder van die bewoonde gebied af...
Die volgende more trek twee vissers hul net in en vind die koplose lyk van ‘n jong vrou daarin. Vir speurkommissaris Paul Leerdam en sy assistent, Wilm Schouwen, volg weke van slapelose nagte terwyl hul vergeefs probeer om die fluitende moordenaar vas te trek. Hulle volg die een leidraad na die ander op, maar beland telkens in ‘n doodloopstraat. Intussen sit die moordenaar onder hul neuse vir hul en lag en word die een jong vrou na die ander op diesefde grusame wyse vermoor.
Maar dan gryp die noodlot in en die speurders kry die kans waarop hulle so gehoop het. Die moordenaar begaan n fout : hy reë ‘n ontmoeting met die verkeerde persoon...
Die fluitende moordenaar is ‘n speurverhaal van Konsalik wat ‘n mens nie kan neersit as jy eers begin lees het nie.
Niemand leef van drome
Koop van die boeke - klik hier
Een sonde te veel was in 1969 die eerste keer onder Heinz G Konsalik se skuilnaam - Jens Bekker uitgegee.
Die tweede uitgawe in 1989 was onder Heinz G Konsalik uitgegee, so ook die tweede uitgawe, tweede druk in 1990. Vertaal deur Ludwig Visser
Die ontploffing gebeur skielik. Geen gesis, geen geraas nie. Net ‘n gedempte knal, glas wat breek en die verstikkende, geel damp wat in die laboratorium hang. En Luise Dahlmann wat agteruit steier, haar hande beskermend voor haar gesig. “My oë!” gil sy deur die geel neweldamp wat haar omring. Die horingvliese van albei oë is beskadig. Na baie ondersoeke deur die bekendste oogchirurge, is hulle dit eens: sy sal nooit weer kan sien nie.
Haar man Ernst, mede-apteker van die vooruitstrewende apteek wat sy van haar vader geërf het, en haar suster Monika, verpleeg en versorg die blinde Luise nou met die grootste toewyding. Maar hierdie liefdevolle verpleging is deel van ‘n duiwelse plan...
Toevallig kom Luise te hore van ‘n sekere professor Siri van Italië se verstommende sukses met horingvliesoorplantings. Sonder haar man se wete gaan sy na Italië en laat professor Siri haar oë opereer. Dan gebeur die wonder - sy kan weer sien! Oorstelp van vreugde gaan sy huis toe om Ernst te gaan verras.
Maar watter soort verrassing is dit? Toe sy die sitkamerdeur oopmaak laat dit wat sy aanskou haar besef dat blindheid miskien genadiger sou gewees het. Dit flits deur haar gedagtes : Hulle besef nie ek kan hulle sien nie! En op daardie oomblik besluit sy om “Blind” te bly - ‘n simpel wat die uiterste eise aan haar stel.
Een sonde te veel word deur ‘n vinnige tempo en skerp karakterisering ‘n senutergende spanning opgebou wat volgehou word tot by die dramatiese klimaks.
Die verliefde spioen - geskryf deur Heinz G Konsalik en deur Ludwig Visser uit Duits in Afrikaans vertaal. Die boek is in 1979 deur Tafelberg uitgegee
Frazertown is ‘n tipiese Amerikaanse stad, geleë in die hart van die Oekraine. In werklikheid is dit ‘n hoogs geheime en streng bewaakte opleidingsentrum vir uitgesoekte Russiese spioene, soos majoor Andrei Nikolawitsj Plenjakof. In Frazaertown heet hy John Barryl en hy praat en leef Amerikaans - met bruismelk en “hamburgers” kompleet. Wanneer hy later in Amerika “geplant” word, sal hy volmaak toegerus wees vir sy dubbele rol.
Tydens sy opleiding raak Barryl verlief op ene Norma Taylor, ‘n pragtige meisie wat frikkadelbroodjies verkoop. Net haar vurige pikswart oë verraai iets van haat ware identiteit: Dunja Andrejewna Koroljof, ‘n hoogs intelligente en gevaarlike Russiese spioen.
Barryl slaag nie daarin om haar te verower nie; wel sy vriend, majoor Sjoekof. Maar dié is in werklikheid Bob Miller, ‘n Amerikaner wat in die geheime Russiese stadjie, smolensk, in die V.S.A. opgelei is. Hy hoef in Frazertown net homself te speel, want van almal word verwag om te alle tye hul Amerikaanse identiteit uit te leef.
Die hartstogtelike verhouding tussen Bob en Norma word verbreek wanneer hy ‘n nuwe opdrag kry : om inligting or ‘n groot vuurpylbasis in Siberië te bekom. Maar intussen is Moskou se beste man, John Barryl, na Amerika gestuur. Hy dring deur die veiligheidsnetwerk en verdwyn spoorloos in die groot Amerikaanse gemeenskap.
Miller word inderhaas teruggeroep; hy alleen sal sy eertydse vriend kan uitsnuffel. In die soektog na John ontmoet Bob weer vir Norma: sy werk in ‘n restaurant by ‘n kernnavoringsinstallasie in Los Alamos, die geboorteplek van die atoombom! Dit is duidelik dat sy en John saamwerk en dat laasgenoemde steeds hoop om haar liefde te wen. Vir Bob Miller stuur dit alles af op ‘n onvermydelike klimaks: hy en Norma moet kies tussen plig en liefde. Om doeltreffend te wees, moet ‘n spioen sy gevoelens verloën; hy is ‘n doodmaakmasjien in diens van ‘n ideologie.
Die verliefde spioen bevestig dat Konsalik steeds ‘n meester van die spanningsverhaal is.
Die erfgename - deur Heinz Konsalik geskryf
Die boek is deur Ludwig Visser uit Duits vertaal in Afrikaans en in 1980 deur Tafelberg uitgegee
Lydia Penopoulos is die rykste meisie ter wêreld: sy is die erfgename van die skeepsmagnaat Stravros Penopoulos. Oënskynlik het sy alles wat ‘n mens kan begeer, maar sy hunker na ware liefde, wat haar tussen al die weelde ontwyk.
‘n Reeks onnatuurlike sterfgevalle maai die Penopoulos-dinastie af: die seun wat die erfgenaam sou word, sterf in ‘n vliegramp; die moeder pleeg selfmoord, Lydia se eertydse minnaar, Jérome Marcel, verongeluk op die renbaan.
Uiteindelik bly sy vrou-alleen oor - ‘n laaste struikelblok vir die meesterplan van kolonel Poetjatkin. Die tyd is ryp vir haar ontmoeting met die aantreklike eenoog-Rus, Lobof. Kameraad Boris Jegorowitsj Lobof se opdrag is ondubbelsinnig : Rusland wil beheer kry oor die wêreld se grootste privaat handelsvloot, en die sleutel daartoe is Lydia. Maar kan Lobof heeltemal onbetrokke bly teenoor die vrou wat hy moet bedreig?
Die verhaal beweeg vinnig, teen ‘n voortdurende veranderende agtergrond: Monte Carlo, Parys, Rio, Kaapstad en Knysna, Moskpu... Dit is die opwindende wêreld van die stralejakkers, in wie se hande toevallig soveel van die lotgevalle van die Weste lê. Die erfgename is so aktueel soos more se koerantopskrifte, so ontroerend soos enige verhaal van ‘n desperate soeke na geluk. ‘n Verhaal waat Konsalik homself weer as meester bewys.
Die huwelik van Hellmuth Wegener - geskryf deur Heinz Konsalik
Uit Duits in Afrikaans vertaal deur Ludwig Visser en in 1978 die eerste keer in Afrikaans uitgegee
Hellmuth Wegener leef voortdurend in die vrees dat sy verlede hom sal inhaal, want hy is in werklikheid Peter Hasslick. Aan die Russiese front het hy die sterwende Helmuth Wegener belowe dat hy sy plek sal inneem as die eggenoot van ‘n jong vrou met wie Hellmuth met die handskoen getrou het. Sal hy die rol sy lewe lank kan volhou, en die vrou behou wat hy liefgekry het?
Liefde in St. Petersburg - geskryf deur Heinz G Konsalik
‘n Heinz G Konsalik boek in Afrikaans uit Duits vertaal deur Ludwig Visser en in 1979 deur Tafelberg uitgegee
Die Rooi Revolusie spoel oor Rusland. Terselfdertyd probeer Rusland Duitsland tot oorlog dwing. Vir Gregor von Puttlach, jong Duitse militêre attaché, beteken dit dat hy moet kies tussen sy geliefde Gratsinka, dogter van ‘n Rusiese generaal, en sy vaderland. ‘n Verhaal van ontbering en vervolging, soos net Konsalik dit kan vertel.
Die vaart na Vuurland deur Heinz G Konsalik.
uit Duits vertaal deur Ludwig visser en deur Tafelberg uitgegee in 1991
“In Februarie vaar ons vier uit, dan begin ‘n avontuur wat ons elkeen sal verander.” Die avontuur is ‘n oseaanvaart deur twee mans en twee vrouens op ‘n beknopte klein seiiljag, en een van die vier, Helena Sydgriff, is aan die woord. Dis goed om jouself vooraf reg in te stel, maan sy verder, want “ons gaan ondenkbare afgronde in onsself ontdek. Ons sal geestelik so naak wees dat ons rede nie sal kan vertrou nie.”
Sy is die kalm, nugter spanlid - broodnodige eienskappe op ‘n miniatuurjag in ‘n ontdekkingsvaart na Vuurland. Maar kan ‘n mens jou op waansin voorberei, op die monster wat op die dek staan as ‘n medeavonturier en sy beskawingsmasker afgooi?
Jan Troski, kru buffel en meoilikheidmaker, laat jou hieroor wonder. Dan sê hy boonop daar is geen vonk waar daar geen wrywing is nie. Psigopaat, of net emosioneel onvolwasse?
Die vier se ware kleure begin wys. Kyk na Lucrezia Panarotti met haar pragtige, kragtige lyf. Is sy ‘n ligsinnige nimfomaan, of dalk nog sielkundig die sterkste een? Of Peter von Losskow. Hy wil bewys dat die mens die see en hemelruim kan oorheers, maar eerder as teen die vyandige oseaan, kom hy in ‘n verbete geveg te staan teen die mens se aggtessie en eiewaan, wat in moordsig eindig.
Maande lank duur die vaart na Vuurland. Maande van ontbering aan liggaam en gees; maande waarin dit voel die jag krimp al nouer om hulle terwyl die oseaan al groter word. Die droomvaart word ‘n hellevaart, die onontdekte word één vraag: Wie gaan oorleef?
Lelie van die Nyl - geskryf deur Heinz G Konsalik
Uit Duits in Afrikaans vertaal deur Ludwig Visser. Eerste uitgawe in Afrikaans was in 1980
Doktor Frank Herburg is lid van ‘n span argeoloë wat in Egipte na die graf van die kind-farao Menesptah soek. Hy beleef ‘n wondersoete verhouding met die verruklike Leila, en , deur die toedoen van ‘n gewetenlose dwelmsmous, ook ‘n grusame ondervinding in die donker grafkamers
In Lelie van die Nyl het Konsalik weer eens sy veelsydigheid as skrywer bewys.